Самбалски језици
Самбалски језици су потпородица језичке породице централних лузонских језика, а говоре их припадници филипинске етнолингвистичке групе Самбал која живи у западним обалним подручјима Централног Лузона те у планинским ланцима Замбалеса.

Демографија 
Језици из самбалске породице језика који — према статистичким подацима за популацију из 2007. године, које је објавио Национални статистички координациони одбор () — имају највише говорника су самбал (200.000), болинао (105.000) и ботолан (72.000). Ове бројке представљају заједничку популацију општина где се говори поједини језик.

За етнолингвистичку подгрупу Самбал или Самбали, процењени број говорника је заснован на укупном броју становника у Санта Крузу, Канделарији, Масинлоку, Палауигу и Иби (општине Замбалеса). За подгрупу Самбал Болинао, пројекција броја говорника је добијена сабирањем популације Анде и Болинаа (општине Пангасинана). Подгрупа Самбал Ботолан, с друге стране, обухвата агрегатни збир популације општина Ботолан и Кабанган. Остатак отпада на мање језике које говори готово само аутохоно становништво Аета (Аита, Агта) из Замбалеса.

Свеукупно гледајући, постоји око 390.000 говорника самбалских језика. Неки живе и у другим градовима који нису поменути изнад: Олонгапо, Батаан и Тарлак. Одређен број је настањен и у метрополитенској области престонице Маниле, у Метро Манили.

Процењује се да такође око 6.000 говорника живи у Панитијану, Кезону и Пуерто Принсеса Ситију. Језике прича и мања група филипинских имиграната у Сједињеним Америчким Државама и Канади. У Дармуту (Нова Шкотска, Канада), примера ради, самбалским језицима се служи клан Самбали (Замбали). У казину у главном граду провинције Нова Шкотска, Халифаксу, неколицина Самбала води карташке игре и друге коцкарске послове. Заједнице и организације филипинских Американаца који говоре самбалске језике у САД постоје у Сан Дијегу и Сан Франциску (Калифорнија), али и на Хавајима.

Унутрашња класификација 
Роџер Стоун (2008) класификује самбалске језике на следећи начин:
 ајта абелен, ботолан самбал
 тина самбал, болинао
 ајта маг-инди, ајта маг-антси
 ајта амбала

Ајта магбукун није дат у Стоуновој класификацији из 2008. године.

Спољашњи односи 
Самбалски језици су понајвише повезани са капампанганским језиком и архаичним формама тагалога које се још увек користе у Танају (у провинцији Ризал). Ово је интерпретирано извођењем закључка да су Самбали некада насељавали ова подручја, а потом емигрирали након доласка Тагалога — чиме је ареал аутохтоног становништва померен северно (данашња провинција Самбалес односно Замбалес), а тиме је изазвано сељење аутохоног замбалеског становништва Аета (Аита, Агта). Могуће је и да постоји веза између ових говорника самбалских језика и популације острва провинције Мариндуке и Ромблон, на што указују сличности и неки заједнички елементи традиције те праксе и обичаји.

Говорници 

Самбал () заједничко је уобичајено име за све говорнике самбалских језика. Ово је такође назив и за подгрупу самбалских језика у северним општинама Замбалеса, које чине већину Самбала односно више од 50 посто (200.000) свих говорника самбалских језика (390.000). Самбал се такође може користити као назив за становнике Замбалеса у целини, те резидентно становништво Болинаа и Анде у Пангасинану.

Пример текста 
У табели испод је дата реченица као пример текста на самбалу, болинау и ботолану. Реч је о изворно филипинској националној изреци, која је у оригиналу на тагалогу, а овде је преведена на енглески и српски језик („Онај ко не зна да се осврне на тачку из које је пошао, неће стићи на своје одредиште.”).

Види још 
 Језици Филипина
 Самбал
 Капампангански језик

Референце

Литература

Спољашње везе 
 Самбалски језици на сајту Ethnologue.com 

Филипински језици‎
Језици Азије
Филипини